ඉන්පසු මාස ගණනක් ඇඳිරි නීතිය පනවමින්, අන්තර් ජාල සේවා සහ දුරකතන සේවා අත්හිටුවමින් කාශ්මීර වැසියන් දැඩි මර්දනයකට ලක් කළේ ඔවුන් මධ්‍යම රජයට එරෙහිව කැරැලි ගසනු ඇතැයි බියෙනි.ඉන්දීය අග්‍රාමාත්‍ය මෝදිගේ භාරතීය ජනතා පක්ෂ රජය පෙන්වා දී ඇත්තේ කාශ්මීර ප්‍රාන්තය සමෘද්ධිමත් කිරීමටත්, කාශ්මීර මුස්ලිම් වැසියන්ගේ ජීවන තත්ත්වය උසස් කිරීමත් කළ හැක්කේ එම ප්‍රාන්තය ඉන්දීය රජය යටතේ පාලනය වන්නේ නම් පමණක් කියාය.